text: [{"text_idx": "#000000", "text": "Syngjandi vinir fra\u0301 60unum hittust aftur"}, {"text_idx": "#000001", "text": "Leygardagin 11. mai var forvitnislig reunionsamkoma a\u0301 Hotel Hafnia fyri okkum, sum vo\u0301ru vi\u00f0 ko\u0301rinum \u201cSangvitnisflokkurin\u201d i\u0301 I\u0301slandi i\u0301 juli 1963. Hetta var eitt li\u0301ti\u00f0 ungdo\u0301msko\u0301r, sum virka\u00f0i i\u0301 samband vi\u00f0 Bi\u0301bliuklassan i\u0301 Ebenezer, sum Petur Ha\u0301berg hev\u00f0i a\u0301byrgd av i\u0301 mong a\u0301r. Petur var eisini ma\u00f0urin, sum hev\u00f0i fingi\u00f0 hesa fer\u00f0 i\u0301 lag. Inga\u0301lvur av Reyni og Zacharias Zachariassen vo\u0301ru eisini vi\u00f0 i\u0301 fer\u00f0ini. Teir eru allir farnir nu\u0301 \u2013 og eisini nakrir av ko\u0301rlimunum.\nVit fingu eina sera go\u0301\u00f0a l\u00f8tu saman hendan ljo\u0301sa, so\u0301lri\u0301ka va\u0301rdagin i\u0301 mai, har samkoman var\u00f0 hildin a\u0301 Paranassinum a\u0301 Hotel Hafnia. Tey allarflestu av ko\u0301rlimunum, sum framvegis eru a\u0301 li\u0301vi \u2013 og hju\u0301narfelagar teirra \u2013 vo\u0301ru vi\u00f0 hendan dagin. Eisini vo\u0301ru n\u00f8kur avvarandi av teimum, sum farin eru, og n\u00f8kur onnur, i\u00f0 h\u00f8vdu tilkny\u0301ti til fer\u00f0ina. Vit vo\u0301ru n\u00f8kur, sum bu\u0301gva uttanlanda, sum komu heim i\u0301 hesum sambandi: Umframt Susan og meg vo\u0301ru Hanna Smith, sum by\u0301r i\u0301 Keypmannahavn, Gunna Joensen, sum by\u0301r i\u0301 Vejle, og Regin Eysturoy og kona hansara, Helga, i\u00f0 bu\u0301gva i\u0301 I\u0301slandi.\nHugleitt var\u00f0 um fer\u00f0ina, og hugurin at grei\u00f0a fra\u0301 ti\u0301, vit mintust fra\u0301 fer\u00f0ini, var go\u0301\u00f0ur. Lisi\u00f0 var eisini burtur u\u0301r forvitnisligu fer\u00f0afra\u0301s\u00f8gnini hja\u0301 Petur Ha\u0301berg i\u0301 Li\u0301vi og L\u00e6ru, og sungnir vo\u0301ru sangir, sum vit sungu i\u0301 I\u0301slandi i\u0301 1963. Filmur var\u00f0 vi\u0301stur, sum Johan Vang hev\u00f0i tiki\u00f0 og A\u0301rni Simonsen redigera\u00f0. Vit mintust tey i\u0301 t\u00f8gn og t\u00f8kk, sum farin vo\u0301ru, og umframt teir tri\u0301ggjar, vit longu hava nevnt, var talan um Ka\u0301ra av Reyni, Jo\u0301gvan Pa\u0301ll Ha\u0301berg og A\u0301rna B. Jensen.\nFelagsmynd var\u00f0 tikin uttanfyri, me\u00f0an so\u0301lin skein so fagurliga. Lagi\u00f0 var gott a\u0301 fo\u0301lki, og to\u0301narnir fra\u0301 sanginum \u201cTa\u00f0 er so\u0301l i\u0301 mi\u0301ni sa\u0301l i\u0301 dag\u201d, sum mestsum var slagsangur okkara, kom fram meiri enn einafer\u00f0.\nFer\u00f0in til I\u0301slands var ikki bara ein sangfer\u00f0, men eisini ein missio\u0301nsfer\u00f0. Hetta merkist av fer\u00f0afra\u0301s\u00f8gn Petur Ha\u0301bergs, sum vit fingu n\u00f8kur brot fra\u0301. Ynski var at bera evangelii\u00f0 um Jesus gj\u00f8gnum sang, vitnsibur\u00f0 og talu, og ta\u00f0 fingu vit h\u00f8vi til.\nInga Simonsen hev\u00f0i tiki\u00f0 stig til hendan dagin, og takksom eru vit henni fyri ta\u00f0. Dagurin eydna\u00f0ist so sera v\u00e6l. A\u0301rini eru komin hja\u0301 okkum \u00f8llum, men gott kendist ta\u00f0 aftur at vera mintur a\u0301 eina ri\u0301ka og gevandi fer\u00f0 til I\u0301slands i\u0301 1963."}, {"text_idx": "#000003", "text": "Fyrrv. ko\u0301rlimir i\u0301 Sangvitnisflokkinum, avvar\u00f0andi og onnur."}, {"text_idx": "#000004", "text": "Hesi sungu vi\u00f0 i\u0301 Sangvitnisflokkinum, sum fo\u0301r til I\u0301slands i\u0301 963"}, {"text_idx": "#000006", "text": "Ein aldrandi skari ver\u00f0ur mintur a\u0301 go\u0301\u00f0ar, gamlar dagar."}, {"text_idx": "#000007", "text": "Regin Eysturoy, sum vit l\u00e6rdu at kenna i\u0301 1963, var, saman vi\u00f0 konuni, Helgu, komin u\u0301r I\u0301slandi fyri at vera vi\u00f0 til hendan dagin."}, {"text_idx": "#000008", "text": "No\u0301gv go\u0301\u00f0 minni komu fram hesa l\u00f8tuna, me\u00f0an hugt var\u00f0 eftir myndum og lurta\u00f0 eftir uppt\u00f8kum fra\u0301 fer\u00f0ini."}, {"text_idx": "#000009", "text": "M\u00f8ti\u00f0 byrja\u00f0i vi\u00f0 sangi uttanfyri"}]